ઝાહીદા પોતે અભણ હોવા છતાં પોતાનું નામ લખી શકે છે અને નામ પણ જમણેથી ડાબે લખતી હોવાથી શરૂઆતમાં શિક્ષકોને તે ઉર્દુ જાણતી હોવાની સંભાવના દેખાઇ હતી. જો કે તેને માત્ર તેનું નામ જ લખતા હોવાનું જાણવા મળ્યું હતું. અવાર નવાર પોતાને ત્રણ બાળકો હોવાનું જણાવતી ઝાહીદાની ઉંમર 3પ વર્ષ આસપાસ છે. મૂક બધિર હોવા છતાં સંવેદનાની ભાષા સમજી શકતી ઝાહીદા જ્યારે પણ કોઇ મહિલાને તેનો પરિવાર લેવા આવે ત્યારે ધ્રુસકે ધ્રુસકે રડી પડે છે. અવાર નવાર પોતાને પણ કોઇ લેવા આવશે તેવી આશા સાથે દરવાજાની આજુબાજુ આંટા ફેરા કરતી રહે છે.